
DISPUTATIO  PHYSIOLOGICA 


INAUGURALIS, 

DE 

NATURA  PRINCIPII  VITALIS. 


Auctore  Gulielmo  Baker. 


NoN  potest  quin  res  quam  pro  hac  dissertatione 
inaugurali  selegi  omnium  interesset:  Enim  vin- 
culum  illud  comprehendit,  quo  pars  naturae  hu- 
manae  mortalis,  cum  immortali,  corruptio  cum  in- 
con-uptione  conjuncta  est ;  vinculum  cujus  robur, 
utcunque  brevis  vita  humana  sit,  saspe  variat,  et 
penitus  dissohitum  iri  minatur. 

Ne  arrogans  videar,  qui  materiam  tanti  ampli- 
tudinis  tantique  momenti,  quantum  haec  quaestio 
necessario  complectitur,  tractare  ausim,  limites 
imprimis  quaerendo  respicere  decretum  est,  hic 
exponam. 

Non  is  sum  qui  quid  principium  vitale  sit,  ver- 
bis  comprehendere  speret.     Naturam  taiitum 
ejus  vel  essentiam  considerare  animus  fert;  at- 
que  dum  opinionem  quibusdam  hujus  temporis 
auctoribus  suffultam  hac  de  re  proponimus,  ab 
multis  aliis  nihilominus  opinionibus ;  cum  nomi- 
nibus  clarissimis  conjunctis,  discrepandum  est. 
Auctoritatis  utique  caeca  reverentia  scientiarum 
progressui  vehementer  obstat;  quo  enim  anti- 
quior  quaelibet  auctoritas  sit,  eo  jimior  tunc  tem- 
poris  scientia  quapropter  respicitm*  necessario  fu- 
isset.     Clar.  Joannes  Locke  de  Errore  bene 
scribit,  "  That  there  is  no  error  to  be  named  that 
"  has  not  had  its  professors ;  and  a  man  will 
"  never  want  crooked  paths  to  walk  in,  if  he 
"  thinks  tliat  he  is  in  the  right  way  whenever  he 
"  has  the  footsteps  of  others  to  follow." 

Multi  Physiol6gi  systematum  suorum  funda- 
menta  posuerunt,  certa  ante  concepta  principii 

vitalis  notione  praemissa ;  a  qua  progressi,  suas 
tlieorias  contexere  festinarunt. 

Sola  tamen  rem  adeo  obscuram  tractandi  ratio 
erat;  vitse  prius  phaanomena  diligenter  conside- 
rare,  atque  ab  his  theoriam  aliquam  de  iudole 
ejus  naturse  elicere,  qualis  varias  conditiones  mu- 
tationesque  explicare,  sibimet  mutuo  reconciliare 
valeat. 

Physiologorum  vero,  est,  natiu-am  diversarum 
fuuctionum  finemque  speculari,  ac  literis  tradere. 
Ac  methodo  tunc  prava  nihil  obstante,  plus  erat 
in  conatibus  priscorum  physiologorum,  quod  lau- 
daret  quam  damnaret  candidus  judex. 

Primo,  momentum  earum  quas  agebant  probe 
senserunt,  id  quod  haud  mediocri  laude  dignan- 
dum ;  quoniam  inde  nasceretur,  ut  hanc  quee  ante 
empiriae  fuisset  scientiae  redderent.  Dein  quum 
obscm-am  philosophiae  caliginem  reputamus,  cum 
prsejudiciis  conjungimus  contra  primam  et  unice 
necessariam  artem  anatomiam  tmn  obtinentibus ; 
adeo  quidem  ut  Galenus,  propter  anatomise 
bestiamm  cultum  paulo  diligentiorem,  insanus 
diceretur ;  ut  illustrissimus  Vesalius  etiam,  de- 
cimo  sexto  saecido  jam  ad  finem  vergente,  patria 

exulare  coactus  sit,  atque  mortem  exinde  pati,  j 
propter  populi  clamorem  quam  nimia  ejus  in 
anatomia  colenda  diligentia  excitaverat, — tantum, 
dico  effici  potuisse  jure  miramur.  Quod  autem 
ad  Vesalium  pertinet  nihil  haesito  quin  Opus 
ejus  anatomicum,  nobilssimum  simidque  accura- 
tissimum  humanag  industriae  monumentum,  quod 
hactenus  aliquis,  in  aliqua  medicinse  disciplina, 
medicus  unus  ediderit,  libenter  pronunciem. 

Qiiicunque  rationem  qua  vita  cibis  alitur,  qui 
sive  carnibus,  herbisque  confecti,  ipsi  prius  vita 
necessario  privantur,  cito  tamen  corpori  addendi 
rursusque  ibi  vibificandi,  contemplatur,  multa  in- 
veniet  difficilia  et  perplexa.  Attamen  talis  con- 
sideratio  levis  est,  prse  illa  qua  hominum  et  besti- 
arum  saeculorum  propagatio  comprehenditur. 

Quod  si  amplius  adhuc  circumspiciamus,  reg- 
naque  animalia  et  vegetabilia  simid  consideremus, 
vitam,  per  gradus  quasi  infinitos  scatere  videmus ; 
a  statu  ejus  simplicissimo  ad  maxime  perplexam  : 
a  Polypo  ad  Hominem  vel  Elephantem ;  a  Li- 
chene  vix  oculo  apparente,  ad  Arborem  enormem 
Americae  Borealis  vel  Australasiae.  Zoophytis, 
iterum  quo  magis  miremur,  vinculum  quasi  inter 

duo  regua  vitalia  invenimus;  pari  fere  ratione 
qua  crystallorum  in  Fossilibus  concretio,  mate- 
riam  inanimatam  cum  Organisata  conjungere 
videretur. 

Inter  vitam  animalem  et  vegetabilem,  tanta 
intercedit  similitudo,  ut  eam  propemodum  natu- 
ram  hac  attingere  appareant. 

Quo  hanc  simiUtudinem  breviter  indicem,  vitse 
animalis  diversas  facultates  sub  iisdem  quse  fecit 
capitibus  eques  illustris  Gilbeiitus  Blane  hic 
subscribo.* 

1.  Generativa. 

2.  Conservativa. 

3.  Temperativa. 

4.  Assimilativa. 

5.  Formativa. 

6.  Restaurativa. 

7.  Motiva. 

8.  Sensitiva. 

9.  Syvipathetica. 


*  Elem.  Med.  Logic.  p.  22. 

Ex  his  capitibus,  quae  omnes  forte  vitae  anima- 
lis  facultates  comprehendunt,  octava,  seu  Sensi- 
tiva  sola  est,  quae  plantis  non  subest.  Praecipuum 
inter  Plantas  et  Animalia  discrimen  indicatur ; 
Facultate  loco  movendi  quae  his  propria  est ;  de- 
inde  consuetudine  diversa. 

Animali  unum  tantum  os  est,  exque  intervallo 
vescitur ;  Plantse  vero  singulis  radicibus  osculum 
est,  imo  singulis  forte  foliis,  quibus  semper  sine 
intervallo  plus  minus  cibatur.  Animal  plenam 
suam  magnitudinem  maturas  attingit,  atque  cres- 
cere  tum  desinit ;  pilis,  unguibusque,*  quae  usu 
teruntur,  naturaliter  excrementi  sunt,  exceptis.  f 
Arbor  vero  magnitudine  tamdiu  augescit,  quam 
vires  ejus  vitales  perstant. 


*  Vide  Plin.  27.  12. 

■|-  Quod  pilus  excretio  necessaria  sit,  nil  mirum,  si 
non  minus  quam  novem  res  diversissimas  continere  re- 
putemus.  1.  Materiam  animalem.  2.  Album  soliduni 
oleum.  3.  Cinereo-viride  oleum.  4.  Ferrum.  5.  Oxy- 
dum  manganesii.  6.  Phosphatem  calcis.  7.  Carbonatem 

calcis.  8.  Silicam.  9.  Sulphur.  Vide  Nicholson's 

«  Journal,"  vol.  xv.  p  141. 

Hominibus  Brutisque  facultates  vitales  singulae 
baud  dissimiles  sunt ;  raro  tamen  ad  eundem  nu- 
merum  singulis  bestiis  ac  homini  dantur,  aut  etiam 
ad  eundem  vigorem,  nisi  si  unius  cujusdam  facul- 
tatis  ei  bestiae  necessarius,  eam  propter  causam  am- 
plificatus  est.  Cujusmodi  sunt  visus  Avibus  prae- 
datoriis,  odor  Canibus,  vis  nervosa  Gymnoto  elec- 
trico,  acutior.  Hominis  autem  vel  ipsa  potestas,qua 
omnibus  coelis  regionibusque,  cibisque  cito  accom- 
modatur,  varietatem  et  amplitudinem  facultatum 
ejus  caetera  animalia,  quorum  aut  paucis  aut  parcie 
tribuitur,  lisec  mira  accommodatio,  longe  superare 
demonstrat. 

Attamen  ad  Principium  Vitale  redeundum 
est,  prout  homine  manifestatur ;  atque  primo  de 
intellectu  vocabulorum  Fitce,  Principiic^e  Vi- 
talis,  paucis  agam. 

Voce  Vita  eam  phaenomenon  gregem  vel  col- 
C  tlOU  CTTl  111 1  clll^  Oy  quam  in  materiis  organisatis 
invenimus,  et  eorum  causa  primaria,  Principium 
Vitalc  mihi  apparet  esse. 

Prope  omnes  hac  de  re  disquisitioncs  Physio- 
logicae  alteriitro  horum  duorum  positorum,  hac- 
tenus  nisae  sunt,  nempe  vitam  provenire  a  Prin- 

cipio  quoclam,  certa  quadam  parte,  solida  vel 
fluida,  corporis  humani,  inhserente,  ex  quo  omnia 
phaenomena  fluunt,  et  in  quo  omnia  unita  sunt ; 
aut  secundo,  vitam  corporis  constructionis  (quae 
Organisatio  dicta)  peculiaris  effectum  esse.  Prae- 
postera  haec  ultima  opinio  ita  effectum  cum  causa 
miscet,  ut  non  verbis  eget  multis  quibus  stoHdi- 
tas  ejus  evincatur. 

Quantum  talia  utut  absurda  commenta  sint 
nocitura,  hic  indicare  alienum  esset,  atque  scrip- 
tor  quidem  recens,  cui  doctrinam  pernicie  omnium 
quse  generi  humano  cara  sunt  praegnantem  tueri 
visum  est,  tam  non  ambiguis  pubHcae  opinionis  , 
signis  exceptus  est ;  ut  ampHus  hic  rem  inculcare, 
lignum  in  sylyam  ferre  esset. 

Ad  theorias  prima  notione  exortas  expHcandas 
confictge  sunt,  Anima  Stahlii,  Archeus  Hel- 
MONTii,  Principium  Vitae  Barthegii,  Materia 
Vitse  Cl.  JoANNis  Hunt^. 

Manifestationes  Vitae  nunc  exploremus,  atque 
eas,  ni  fallor,  taH  conjecturae  parum  convenire  fa- 
tebimur.  Hunc  ad  finem  ea  tantum  phaenomena 
seHgam,  quse  explanari  nesciunt,  nisi  lege  qua- 
dam  incognita  corpora  inanimata  afficiente. 

Corpus  Immaniim  machinam  esse"  complicati^- 
sirnam  iiemo  nescit ;  atque  si  attentius  considere- 
tiir,  liqiiebit,  illud  motibus  perfungendis,  omni- 
bus  naturalibus  potestatibus  uti,  quibiis  Philo- 
sophia  docet  materiam  inanimatam  regi;  verbi 
causa,  mechanicis,  hydrostaticis,  electricis,  (etiam 
sub  forma  altera,  gah-anica),  magneticis,  chemici^, 
&c.  &c. 

.  His  autem  efficacior  vis  qusedam  est,  qua  sm- 
gidae  ad  arbitrium  augentiu:,  suspenduntur,  etiam- 
qtie  subvertuntur ;  et  qua  sine  earum  efficacial, 
eventus  insignes  praestantur. 

Quid  enim  cuin  potestatlbus  jam  dictis  com- 
mune  habent  ille  vel  alii  citandi  vitse  effectus  ? 
Quid  enim  potentia  salivae  aut  major  aut  minor 
in  omnes  res  ore  receptas,  sive  animales,  sive 
vegeta;bil'es,  sive  fossiles,  sint  ?  Neque  potestates 
jam  dictae  cibi  assimilationem  explicant,  neque 
conversionem  ejusdem  ad  molem  corpoTis  adau- 
gendum. 

Succum  gastricum  respice — siibtilein  ejus  actio- 
nem  quae  chemia  expedibit?  Nulla  forte  cor- 
poris  humani  pars,  exempla  vitalis  actionis  adeo 
manifesta  et  singularia  ac  ventriculus  ostendit; 

Saccus  carnosus  est,  sensu  nervoso  instructissi- 
mus;  atque  etiamsi  liquorem  secemat  adeo  in- 
tense  acrem,  quod  omnem  fibram  carnosam  intro- 
ductam  raptim  confieiat  solvatque,  tamen  tunic« 
ejus  illaesae  in  latice  corrosivo  persistunt.  Vide 
nunc  mortis  effectum ;  si  illa  subita  fuerit,  neque 
succus  gastricus,  uti  fere  longa  aegritudine  fieri 
solet,  hebetatus ;  idem  ventriculus,  qui,  vita  du- 
rante,  viribus  succi  gastrici  restitisset,  nunc  vicis- 
sim  roditur,  atque  foramen  in  tunicis  ejus  peredi- 
tur ;  eidem  quem  ipse  secreverat  liquorem  prjed» 
est. 

Potestatum  ventriculi  mirabilium  multae  ratio- 
nes  fictae  sunt :  atque  futili  quidem  conatu  ad  id 
quod  ipsi  non  intellexerunt  explicandum,  perridi- 
cule  saepe  hallucinati  sunt  auctores. 

Meritissimo  risu  cruditates  istas  Cl.  Doctor 
HuNTER  prosecutus  est.  In  Praelectionibus  suis 
his  uti  verbis  consuevit : — "  Some  physiologists 
"  will  have  it  that  the  stomach  is  a  mill ;  others, 
"  that  it  is  a  fermenting  vat ;  others,  again,  that 
"  it  is  a  steviT-pan :  but,  in  my  view  of  the  matter, 
"  it  is  neither  a  mill,  nor  a  fermenting  vat,  nor  a 

"  stew-pan ;  but  a  stoihach,  and  nbtliing  biit  a 
"  stomach." 

Prseterea,  quomodo  illius  rationem  reddere  pos- 
sumus,  quod  vegetabilia  et  animalia,  quam  diu 
vita  duret,  suam  temperiem  caldre  fluidi  circutn- 
ambientis  majorem  sustineant  ?  quae  res  et  Jo- 
ANNE  HuNTER,  ct  multis  aliis  auctoribus,  certo 
certius  evincitur.* 

Ovum  vivum  frigori  quo  inanimum  aliud  con- 
gelatum  fiiit,  resistens,  hujus  facultatis  tempera- 
tivas  insigni  prsestat  exemplo.  Hanc  potestatem 
a  chemia  pendere  dicunt,  sed  causam  esse  opor- 
tet,  quae  illam  efficaciam  eliciat,  alioque  cessante 
vita,  et  ipsa  cessaret. 

Generationem  processum  naturae  maxime  mira- 
bilem  aliquis  contempletur.  Insignem  notet  ac- 
curationem  qua  membrum  quodque  evolvitur : 
symmetriam  exquisitam  consideret :  locus  autem 
Hali.ero  excerptus  rem  praesentem  optime  il- 
lustravit  f , 


*  Vide  HuNTKR  "  on  the  Animal  Economy.'" 
t  Halleri  Elem.  Physiologiae,  xxx.  s.  1—20. 

•  f*  Deuique  etiam  symmetriam  exteriaium  par- 
"  tium  perfectam,  et  consensum  partis  dextra; 
*'  cum  sinistra,  ep  magis  mirabilem,  quod  interi- 
"  ora  quae  yisui  npu  subjiciuntur  nuUa  symmetria 
"  gibi  respondep^nt,  atque  adeo  yasa  interiora  mulr 
"  tjs  modis  inter  se  differant,  exteriora  vero  sibi 
"  sint  utrinque  simillima.  Quae  quidem  adnota^ 
"  tio  mihi  videtur,  Deum  ordinis  studiosum  de- 
"  monstrare,  quem  ubique  servet,  ubi  id  fieri  po- 
"  test ;  et  nescip  quid  habet  subtilius,"  &c.  Quo- 
modo  brachia  laterum  adversorum  generantm*  ? 
incrementum  a  sanguinis  copia  suppleta  pendere 
videtur ;  quas  dextrp  a  sinistrp  valde  et  necessario 
differt,  prppter  diversam  arteriarum  subclaviarum 
priginem ;  nihilpminus,  mole,  figura,  robore  bra- 
chium,  brachio  simillimum  est. 

lUud  vero  Nisui  Formativo  Blumenbachii 
attribui  potest ;  sed  nomen  utcuuque  difficile  in- 
tellectu,  vel  Ippgum,  rem  obscuram  nihilo  clario- 
rem  facit.  Prpvenit  dicas,  ?i  facultate  formativa^ 
Principii  vitalis ;  sed  si  facultas  quaque  distinctaj 
et  privatae  suae  legi  tribuenda  sit,  sine  fiue  mihi 
yidetur  hgec  subdivisio  continuari  poterit. 

Qualis  est  vis  quse  ps  fractum  cpnghitinat? 

Secretio  iiovi  phospliatis  calcis,  quo  os  resarciatur, 
chemica  fortassis  sit  actio ;  sed  quid  vasa  partis 
Isesse,  multo  phosphatis  calcis,  antea  non  necessario 
nunc  opus  esse,  certiora  facit?  Idem  sanguis 
qui  ante  injuriam  partem  alit ;  quod  autem  nunq 
suppeditat  depositum  ante  ossis  fracturam,  mor- 
|)um  fecisset. 

Multi,  permulti  processuum  vitalium  haud 
minus  difficiles  citari  possent,  sed  iteratis  nihilo 
prodesset.  Dici  posse  haud  ignoro,  Sup^^if  Opi- 
ficis  consiho  tales  leges  obtinere  jussas  esse : 
Psto: — ^non  tamen  inde  sequitur  nobis  minus 
licere  illas  scrutari,  quam  olim  summo  New- 
TQNO  quando  leges  Gravitationis  fehciter  exqui- 
reret. 

Vitam  legem  esse  credo,  materias  Deo  Optimo 
Maximo  impositam,  perinde  ac  Gravitatio  videtur, 
neque  minus  quam  haec  omui  materiali  substantia 
abstractaip.  Porro,  unicam  non  multipHcem  le- 
gem  esse  puto ;  nam  intimo  nexu  aHus  functionis, 
cum  aha  corporis,  rite  considerato,  facile  conceptu 
est,  quod  aham  ex  aha  exponendo,  fons  eorum 
qperationis,  ad  paupa  principia  yestigari  ppssit; 


14 


DE  NATURA 


atque  hajc  de  uno  quodam  principio  vel  lege 
fluunt. 

Quot  quamquam  varia  sunt  Gravitationis  phoe- 
nomena,  a  pomi  casu,  ad  aestuum  maris  recipro- 
cationem,  planetarumque  revolutionem  ?  Atta- 
men  quam  simplici  lege  omnia  explauantur ! 

Quod  lex  Vitse  nondum  expedita  fuerit,  causa 
forte  est  ut  omne  sevum  Neutonum  afferre  ne- 
queat. 

'  Supremus  Opifex  Rerum  maximas  res  tenuissi- 
mis  opibus  efficit.  Semel  inventa  quam  lex  Gra- 
vitationis  nihil  simplicius  esse  potest,  atque  ea 
sola  mundus  sustinetur.  Sed  quam  ob  causam 
nisi  ob  Hominem  creatus  est  mundus  ?  Si  qui- 
dem  Deo  Homo  tantae  fuit  curae,  an  probabile  an 
vero  possibile  est,  rogo,  vitam  hominis,  magnum 
horum  consiliorum  scopum,  sine  lege  vel  regula 
factam  fiiisse  ? — tam  casibus  obnoxiam  quam  mala 
varia  quibus  patet,  inconsulto  suaderent. 
.  Vita  enim  ac  homine  videtur  meutis  potestate 
libera  viget :  neque  hac  re  a  vita  brutorum  aut 
plantarum  discrepat.  Sed  praesentia  mentis  ra- 
tionalis,  quam  hominis  natura  superaddidit  vit® 

ejus  indolem  miilto  perplexiorem,  multoque  ma- 
gis  ampla  potentia  fruentem,  necessario  reddet. 

Fcetus  humani  dum  evolvitur,  vitam  non  alio- 
rum  animantium  vitalitatem  superare  verisimile 
est :  incrementi  ejus  vel  fimctionum  nullani  par- 
tem  ratiocinium  facit. 

Hac  de  re  verba  Doct.  Bernardi  Connor, 
SoBiESKi  Polonorum  Regi  archiatri,  atque  trac- 
tatus  Physiologici  de  MiracuUs  Sacris  Literis 
traditis,  auctoris,  citare  liceat,* — "  Corpus  enim 
"  (dicit)  foetus  iu  utero  motu  vitali  gaudet,  ante- 
"  quam  anima  rationalis  illi  coelitus  infundituri 
"  unde  patebit  quod  corpus  humanum  est  quid, 
"  per  se  existens  et  vivens,  sine  ulla  prorsus  a 
"  spiritu  cogitante  dependentia.  Spiritus  enim 
"  humanus,  cum  libero  agat  arbitrio,  vitales  seu 
"  necessarios  corporis  motus  non  gubernat :  sed 
"  eos  tantum  qui  voluntatis  imperio  subditi  sunt, 
"  imo  hos  quos  regit,  juxta  ideas  et  afFectus  quos 
"  ab  objectis  externis  per  quinque  corporis  organa 


*  "  Evangelium  Medic.um,  seu  Medicina  Mystica,  de 
Suspensis  Naturae  Legibus,''  Lond.  1697. 

"  recepit."  Hoc  procul  dubio  verum  est ;  nec 
tamcn  nisi  ad  certum  tempus,  nimirum  autc  na^ 
tales ;  omnino  enim  improbabile  est,  additionem 
illam  gravissimam,-  animam  hominis  niilla  discri- 
mina  efficere  inter  vitam  ejus  vitamque  brutorutri 
animalium. 

Foetus,  sive  hominum,  sive  brtitorum,  eod«m 
modo  forsan  evolvitm* ;  praeter  vitam  vegetabilerrt 
vel  drganicam  nullam  possidet  aliam.  runctio'- 
nes  diu  ante  natalia  constitutse,  etiam  postea  ma- 
nent,  imperio  quidem,  animi  liber^,  quamvis  iden- 
tidem  ab  eo  afFectae.  Post  Vero  qiiam  infans  in 
lucem  et  auras  prddierit^  similitudo  cadit,  atque 
vita  diversa,  et  brutorum  multo  superior  incipit. 

Vita,  quam  organicam  vocant,  ea  est  quse  ve- 
terem  materiem  auferendo,  novam  addendo,  per- 
pefuam  mass£e  animalis  permutationem  absolvit.- 
Hujus  centrum  cor  et  genus  circulans  est. 

Vita  animalis,  quae  infante  jam  nato  incipit, 
ea  est  quae  sensuum  nostrum  ministerio,  ciim 
rebus  circumpositis  nos  connectit,  atque  differen- 
tiam  inter  animal  et  vegetabilem  constituit.  Hu- 
jus  centrum  cerebrum  est  et  genus  nervosum. 

Differentia  quoque  inter  vitam  organicani  et 

animalem  admodum  notabilis  intercedit ;  quod  ad 
actionis  in  priore  continuationem,  in  posteriore 
intermissionem. 

Si  respiratio,  et  circulatio  suspensas  essent, 
mors  cito  sequeretur.  Secretiones  corporis  sem- 
per  agmit;  ex  his  alias,  ut  bilis  et  saliva,  quae 
certis  tantum  corporis  conditionibus  requiruntur, 
gradu  variant,  at  nunquam  penitus  cessant.  Pau- 
cis  remissio  accidere  potest,  sednulla  intermissio; 
processus  secernendi,  deponendi,  absorbendi,  cum 
vita  dm*at. 

Functiones  vitae  organicas  a  sanguinis  circuitu 
pendent ;  huic  nunquam  cessandum  est,  aut  illi 
cessant,  et  cum  iis  vita  ipsa,  quia  mutuo  in  se 
invicem  dependent.  Contra  functionum  vitse  ani- 
malis,  actio  et  requies  vicissim  altemantur:  at- 
que  haec  requies  intermissio  perfecta  est,  non  re- 
missio  ut  in  vita  organica. 

Sensus  exercitatione  fatigati,  minus,  minusque 
impulsibus  apti  evadunt.  Sono  nou  amplius  auris 
afficitur,  oculus  luci  occluditur,  lingua  gustu,  na- 
res  odoribus  nihil  moventur.  Horum  exercitatio 
lassitudinem  parit,  ac  quies  postulatur. 

Membrorum  musculi  cito  fatigantur  actu  ite- 

rato,  motuinque  suspendi  exigunt;  sed  cordis 
musculi,  nunquam  defessi,  nunquam  opus  suum 
intei-pellari  poscunt. 

Idem  musculus  vel  horfe  sextam  partem,  abs- 
que  fatigatione  extendi  non  potest,  sed  cor  homi- 
nis  quinquagenarii,  jam  2,190,000,000es  sese 
contraxit,  et  futuris  multis  adhuc  contractionibus 
nihilo  minus  aequale  est. 

Ahud  inter  munera  animalia  discrimen  mu- 
tuam  a  se  invicem  libertatem  respicit.  Unus 
aliquis  sensus  quiescat,  alio  operante :  hujus  las- 
situdo,  illius  vigorem  nihil  imminuit. 

Diversa  quidem  actio  vitae  animalis  et  organi- 
cse,  mirabile  praestat  documentum  sapientiae  et 
consiho  ad  corpus  uostrum  fabricandum  adhibiti. 
Convenientia  demum  et  concordantia  functionum 
animalium,  vel  sensuum,  etiam  magis  adliuc  no- 
tabiles  sunt,  quam  symmetria  partium  exteriarum 
jam  supra  exposita. 

Impulsus  quem  res  visa  facit  utroque  oculo 
seque  vehemens  est,  quamvis  organa  distincta 
sint,  vel  visus  distractus  sequitur.  Hoc  evincitur 
usu  lentis  alterutri  oculo  admotaa,  dmn  alter 
clauditur ;  vel  visus  distrahitur,  duobus  impulsi- 

Tjus  cerebro  irapressis :  atque  quando  hi  gradu 
dilFerunt,  altero  oculo  imperfecto  strabismus  se- 
quitur. 

Sonis  simillibus  aures  semper  similiter  afficiun- 
tur;  lingua  odoribus;  tactus  utraque  manu  ae- 
qualis :  quae  omnia  si  aliter  se  haberent,  falsas  de 
rebus  notiones,  sensuum  ope  adquireremus. 

Quam  accurate  unius  lateris  laryngis  vibra- 
tiones  in  voce  modulanda  cum  alterius  consen- 
tiunt  ?  Vix  autem  ullus  finis  hujus  qusestionis 
esset,  si  quantum  postulat  agitarem. 

Primo  loco  Functiones,  gradum  scalae  inferio- 
rem  occupantes  respiciamus,  quse  vita  organica 
aut  vegetabili,  pendent 

Cordis,  pubnonum,  hepatis,  renum,  actio  per- 
petuo  variat.  Causa  levissima  sanguinis  motum 
aj0&cit,  atque  alter  pulmo,  altero  munere  suo  fide- 
lius  fungatur.  Actio  ventriculi  perpetim  fluc- 
tuat;  biHs  quantitas  variat;  atque  renum  hic, 
illo  fiat  actuosior.  Denique  unaquaque  secretio 
et  excretio  semper  variat ;  sed  haec  non  animi 
instruraenta  sunt.  Si  functionum  animalium, 
tanta  esset  fluctuatio,  qualis  esset  liominis  con- 
ditio  statusve  ?    Cognitio  ejus  rerum  adstantiura 

impulsibus  sensuum  repetitis  derivatur :  sed  co- 
rundem  organorum  mutatio,  eandem  rem  diver- 
sam  apparere  cogeret ;  atque  contra,  res  natura 
diversas,  eadem  videri  possent,  ideoque  intellectum 
confunderent,  non  docerent.  Immutabilis  hasc 
organorum  sensuum  accuratio  tanto  mirabilior 
fit,  quando  consideratur  organa  externa  duplices 
€sse,  et  forsan  cerebrum  quoque  duplex. 

Sine  vero  hac  mira  organorum  sensuum  aequa- 
litate,  homo,  rerum  quae  circa  sunt  etiam  brutis 
animalibus  ignorantior  existeret;  quoniam  quo 
plura  ejus  organa  sensus,  eo  major  a  rebus  exter- 
nis  distractio  gigneretur.  Differentia  qusedam 
ni  multum  fallor,  inter  vitam,  uti  brutis,  utique 
hominibus  datur,  intercedit.  Sacris  Literis  doce- 
mur,*  "  God  formed  man  of  the  dust  of  the 
"  ground,  and  breathed  into  his  nostrils  the 
"  breath  of  life,  and  man  beeame  a  living  soul." 
Bruta  attamen  prius  formata,  quoque  viva  erant. 
Verbum  vero  F^ita,  in<j[uit  Rev.  Episcopus  Hors- 


Gcnesis,  c.  ii.  v.  7. 

LEY  *  melius  fortasse  Spiritum  immortalitatis 
reddls,  alias  Principium  intellectus,  Animam  im- 
mortalem.  Hunc  sensum  illustris  iUe  Theologus, 
a  contextu  ejusdemque  verbi  usu  in  aliis  passim 
Scriptm-ffi  locis  coUigit,  praesertim  libri  Jobae,  ubi 
dicitur  Spiritum  Omnipotentis  illud  esse  quod 
«  givetb  man  understanding."  Hoc  saltem  inde 
discimus ;  hominis  creationem  diversis  ac  bruto- 
rum  comitatam  esse  conditionibus. 

Mortis  certa  sunt  indicia  quae  machinationis 
vitae  perturbationem  denotant,  et  quae  in  Sacris 
Literis  quseque  illo  loco  pulcherrime  figm-antur ; 
"  The  silver  chord  loosened," — "  the  golden  bov^l 
"  broken," — "  the  pitcher  broken  at  the  fountain," 

 "  the  wheel  broken  at  the  cistern."  Mutatio 

hic  implicata  morti  utique  nonnihil  confert,  sed 
dum  anima  adest  vitam  adesse  oportet:  atque 
sine  his  prsecursoribus  quando  anima  subducta 
fuit,  mors  necessario  sequitur,  quantumcuuque 
corporis  sana  sit  structura.  Hominis  igitur  vita 
ab  ea  brutorum  dilFert  perinde  ac  mors  ejus  dis- 


*  Bishop  Housley''!?  Sermons,  Serm.  xxxix. 

crepat,  atque  sapientissiinus  mortalium  scribit,* 
"  Who  knoweth  the  spirit  of  man  that  goeth 
"  upward,  and  the  spirit  of  the  beast  that  goeth 
"  downward  to  the  earth."  Qu£e  quidem  sen- 
tentia  ei  quam  in  prioribus  continetur  pagelHs 
omnino  convenit,  scilicet,  omni  vitse  spiritum  ma- 
teriae  non  materialem  additum  esse :  homine  vero, 
aut  adjectitium  alterum,  aut  novum  spiritum  dari 
quo  vita  ejus  sustineatur. 

Si  vitse  humanae  durationem  contemplemm-, 
statim  videbimus  ulteriorem  causam,  cur  creda- 
mus,  perfectionem,  aut  imperfectionem,  machinae 
humanas,  causas  satis  probabile,  nec  longasvitatis, 
nec  brevitatis  vitas  existere. 

lUustrissimus  Bacon  de  Longaevitate  agens, 
quaedam  generaha  de  vitae  humange  duratione  ad 
diversa  Historiae  Sacrae  tempora  annotavit,  quse 
suis  verbis  hic  tradam.f  "  Ante  diluvium  plura 
"  centenaria  annorum  vixisse  homines  refert  Sa- 


*  Eccles.  c.  iii.  v.  21. 

f  Bacon's  Works — "  Longtievitas  et  Brevitas  Vitie 
in  Homine." 

«  cra  Scriptuia ;  nemo  tamen  patrum  millesimum 
"  annum  complevit.  Neque  hsec  vitae  diuturnitas 
"  gratise  aut  liueae  sanctae  attribui  possit :  nam 
"  recenseantur  ante  cliluvium,  patrum  generatio- 
"  nes  undecim.    At  filiorum  Adam  per  Cain 
"  tantum  generationes  octo ;  ut  progenies  Caini 
"  etiam  longsevior  videri  possit.    Ista  vero  lon- 
"  gaevitas  immediate  post  diluvium  dimidio  cor- 
"  ruit ;  sed  in  postnatis ;  nam  Noah  qui  ante 
"  natus  erat  majorum  setatem  aequavit ;  et  Sem 
"  ad  sexcentesimimi  annum  pervenit.  Deinde, 
"  post  tres  generationes  a  diluvio  vita  hominis, 
"  ad  quartam  quasi  partem  setatis  primitivae  re- 
"  ducta  est ;  videlicet  ad  annos  circiter  ducen- 
"  tos." 

MoYSis  temporibus  vita  humana  ad  annos 
septuagintos  diminuta  fuisse  apparet.  A  quo 
tempore  ad  nos  sunt  annorum  tria  millia  ducenti 
et  septuaginta,  in  qua  annorum  serie  nulla  lon- 
gsevitatis  mutatio  facta  fuit. 

Res  inde  solummodo  explicari  potest,  quod 
Summus  Creator  vitse  humange  hunc  limitem 
imposuit :  nam  quamvis  mutationem  habitus  ge- 
neralis  corporis  qualis  ad  destructionem  ejus  ten- 

dat,  senectute  fieri  videmus,  haec  tamen  minime 
constanter  obvenit.  Hujus  rei  mentionem  fecit 
Dr  Gregory  Conspectu  suo  Medicinae  Theo- 
reticae :  "  Quin  et  causas  mortis  remotiores  quales 
"  nimirum  ignotum  istum  statum  generis  nervosi 
"  inducunt,  in  longe  plerisque  exemplis,  vix  me- 
"  lius  intelliguntur ;  neque  sane  inspectione  ca- 
"  daverum  detegi  possunt.  Saepe  enim  ut  videtur 
"  vis  generis  nervosi  defecit,  cum  fabrica  ejus 
"  quatenus  ut  scalpello  aut  sensibus  nostris  ex- 
"  plorandi  facultas  data  sit,  sane  et  integra  ma- 
"  net." 

Observationibus  supra  traditis  haec  inculcare 
sollicitus  fui, 

Primo,  Quod  tam  homini  quam  brutis  vires 
sint  vitales  quse  legibus  materiae  iuanimatae  non 
parent. 

Secundo,  Quod,  etsi  vita  monstret  vires,  qua 
les  materiam  inanimatam  afficere  soleant,  atta- 
men  principium  vitale  in  iis  seligendis  imperium 
et  prudentiam,  et  judicium,  mentis  operationibus 
simillima  exerceat. 

Tertio,  Quod  in  vita  organica  hominis,  a  vita 

animali  distinguenda,  haec  tiim  amplitudine,  tum 
fexeellentia,  vitam  bestiarum  longe  antecellat. 

Quarto,  Quod,  praesentia  mentis  rationalis,  seu 
Animae  liominis,  prindpium  vitale  ejusdem,  iit 
videturj  regit  et  temperat. 

Postremo,  A  vita  duratione  dedlixi,  quod  ali- 
quando  mors,  etiam  aetate  provecta,  causis  physi- 
cis  attribui  non  potest,  imo  potius  fit  quod  homo 
dierum  suarum  ultimum  limem  jam  attigerit. 

Hisce  opinionibus  tuendis,  varia  protuli  argu- 
menta,  factis  quae  facile  multiplicare  potuissem, 
nitentia;  sed  praeterquam  quod  hujusmodi  dis- 
sertatiunculffi  talis  documentoriim  copia  parum 
conveniat,  nihil  erat  cur  iis  jam  datis,  nec,  ni 
multum  fallor,  ullo  modo  eontradicendis,  nova 
ejusdem  generis  adderem. 

His,  igitur,  constitutis,  aliam  non  video  con- 
clusionem,  quam  ut  principium  vitale  indole  sit 
non  materiali :  quod  si  ita  se  habeat,  tum  omnes 
theoria;  sedem  ejus  ventriculo,  cerebro,  sanguine, 
vel  quavis  alia  corporis  parte  collocantes,  neces- 
sario  errant    ^Qui^  principium  non  materiale 

adeo  aiiguste  circumscriptum  conceptu  impossi- 
bile  est. 

Si  Principium  vitale  quid  materia  vacuum 
habeatur,  atque  tantummodo  materiae  superaddi- 
tum,  intelligere  haud  difficile  est,  quomodo  Ani- 
ma  vitae  superinductus,  mentem  constituere  pos- 
sit,  etiam  quomodo  mens  et  materia,  idoneo  in- 
ternuncio  interposito,  sese  xnvicem  afficere  pos- 
sint, 

Quod  lex  vitae  principio  materiae  experte  nitatur, 
conclusio  est,  quae  parum  quaestioni  satisfacere 
appareat ;  quoniam  sensibus  nostris  res  non  ma- 
terialis  obvia  nunquam  fieri  potest.  Hoc  autem 
respectu  nihil  jejunius,  alieniusye  videri  potest, 
quam  nobilissimae  artes  Astronomia  et  Chemia. 

Leges  enim  Gravitationis  et  Chemicae  Attrac- 
tionis  utique  didicimus  ;  principia  vero  earun- 
dem,  rationesque,  sensus  nostros  penitus  efFu- 
giunt. 

Au  vero  tanto  etiam  successu  beandum  sit 
Legum  vitalium  studium,  jure  dubitatur :  quo- 
niam  mutationes  in  animahbus,  non  satis  con- 
stantes  apparent,  uti  data  necessaria  praestarent. 

Quin  eamm  miiltae,  veluti  vis  contractilis  fibrse 
vivae,  nervi  efficacia  indolem  habent,  natura  in- 
explicabilem.  Hoc  tamen  esset  limites  extra 
vagari,  atque  hic,  observationes  istas  finiam,  quae 
SA-  materiam  summi  momenti,  omniumque  refe- 
rentem  |)arura  decuerint,  metuo. 


riNls. 


•4^ 


